Hatalmi ima az antiszemitizmus szelleme ellen

Drága mennyei Atyám, Jézus nevében jövök a kegyelmed királyi trónja elé, hogy **irgalmat nyerjek** és **kegyelmet találjak a zsidóüldözésekre az országban**, és a szükség idején segítséget kapjak. *(Zsid. 4,16.)*

Felemelem a trónod elé **az élő** és **ható** és **mindenható** **Igédet**, és mindazokat a népeket, szervezeteket, pártokat és személyeket, akik üldözik a Te választott népedet. *(Zsid. 4,12. 16.)*

Tudom, hogy **gondod van a Te Igédre**, és örömmel és dicsőséggel beteljesíted azt. Ha **a Te Igédet a szívemben** és **a számban hordozom**, és **forgatom**, **mint Isten kardját**, amely minden kétélű fegyvernél élesebb, Te örömmel hallgatsz engem, és nagy **gyorsasággal megválaszolod** az imámat, és meg is cselekszed azt. *(Jer. 1,12. Róm. 10,8. Zsid. 4,12.)*

Atyám, Te így szóltál Ábrahámra és az ő magvára nézve: **Nagy nemzetté teszlek** és **megáldalak téged**, és **felmagasztalom a te nevedet**, és **áldás leszel**. És **megáldom azokat**, **akik téged áldanak**, és aki téged átkoz, megátkozom azt, és **megáldatnak tebenned a föld minden nemzetségei**. Vérben esküdtél meg erre, és a **szent vérrel pecsételted el**. *(1Móz. 12,2. 3.)*

Ennek megfelelően, akik üldözik és átkozzák a Te népedet, átok alá kerülnek, mert az **ok nélkül mondott átok visszaszáll annak fejére**, **aki küldte**. Atyám, kérem, **nyíljon meg azoknak szeme**, akik tudatlanságból vagy engedetlenségből így cselekednek. *(Péld. 26,2.)*

A **Krisztus Testének tagjaként** felemeltettem a hatalomnak arra a helyére, ahol magasan felette **trónolok** és **uralkodom Krisztussal** **minden fe­je­de­lem­ség** és **hatalmasság** és **erő** és **uraság** és **minden név fölött**, amely neveztetik nemcsak e világon, hanem a következendőben is, így **az antiszemitizmus szelleme felett is**. Tudván, hogy nem test és vér ellen van a tusakodásunk, hanem a fejedelemségek ellen, a hatalmasságok ellen, ez élet sötétségének világbírói ellen, és a gonoszság szellemei ellen, melyek a magasságban vannak. Mivel mindezek az erők Krisztus Testének lábai alá vettettek, ezért most **Jézus nevében hatalmat veszek** a fejedelemségek, hatalmasságok, ez élet sötétsége világbírói és a gonoszság szellemei felett, melyek a magasságban vannak, és **megtiltom nekik**, **hogy az antiszemitizmust szítsák** és **munkálják az országban**. **Megtiltom**, **hogy átkot hozzanak az országra**, **Jézus nevében**.

Ezen felül **megparancsolom** mindezen erőknek, hogy **hagyjanak** **fel jelen­leg folyó munkálkodásaikkal**, **engedjék el a foglyaikat**, akiken keresztül eddig megnyilvánultak és **távozzanak el az országból**, és **többé vissza ne térjenek**. A sötétségnek mindezen ereje távozzon el az országból, és **legyen igei világosság**, **Jézus nevében**! A sátán foglyait, akiket eddig ebben a gonosz munkában felhasznált, kihívom a sötétségből a világosságra, és felszólítom őket, hogy térjenek meg és üdvözüljenek, Jézus nevében. Í**gy beteljesedik azon írás is**, miszerint: akik sötétségben ülnek, látnak nagy világosságot, Atyám a Te jóságodból és kegyelmedből, Jézus nevében. *(Ef. 1,20. 21. 6,12. Mát. 4,16.)*

**Az antiszemitizmus magját**, **melegágyát és növekményeit elátkozom az ország földjében**, **az a gyökeréig kiszárad**, **és így gyümölcsöt nem terem­het**, **az országra átkot nem hozhat**, **Jézus nevében**. *(Márk 11,23.)*

Az **engedetlenekre** és **kevélyekre** **pedig szálljon a Te rettentésed** és **haragod tüze**, hogy megtanulják, hogy Te vagy Ábrahám, Izsák, Jákób és Izrael Istene, és Te vagy a bosszúállás Istene, és ahogy szóltál, **úgy kezedet kinyújtván**, **meg is cselekszed azt**. *(Róm. 12,19.)*

A remegő szívűeknek, az üldözött népednek pedig így szólok: **Legyetek erősek**, **ne féljetek**! Ímé, Istenetek bosszúra jön, az Isten, aki megfizet, Ő jön és megszabadít titeket! *(Ésa. 35,4.)*

**Perelj**, **Uram, a Te néped ellen perlőkkel**, **harcolj az ellenük harcolókkal**. **Ragadj** **Uram**, pajzsot és vértet, és kelj fel a Te néped segítségére. **Szegezz dárdát és rekeszd el üldözőik útját**, **és bátorítsd a Te népedet**. **Uram**, **Te vagy a Te néped üdvössége**. Szégyen, gyalázat érje azokat, akik a Te néped életére törnek, vettessenek hátra és piruljanak, nyíltan **szégyenüljenek** **meg**, akik a vesztüket akarják. Legyenek olyanok, mint a polyva a szél előtt, **az Úrnak hatalmas erejű angyala szórja szét őket**. Legyen útjuk sötét, csuszamlós, és **az Úrnak angyala űzze őket**. Mert ok nélkül üldözik a Te választott népedet, forduljon vissza a fejükre az ő gonoszságuk. Én pedig **vigadok** **az Úrban**, **örvendezve a Te szabadításodban**. Ki hasonló hozzád, Uram? **Aki hatalmas kézzel megszabadítod** a nyomorultat a nála erősebbtől, a szegényt és szűkölködőt az őt kirablótól. *(Zsolt. 35,1–6.)*

**Hálát adok Neked a nagy gyülekezetben**, **az erős nép között dicsérlek Téged**, **hogy az antiszemitizmus szelleme eltávozott az országból**, **mert hatalmat vettem a szellemi erejük felett a Jézus nevében**. **Az Ige növekedik és hatalmat vesz az országban az emberek életében**, **a szíveket pedig betölti a Te üdvösséged**, **a Te szereteted és a Te szabadításod öröme**, **mindörökké**. Ámen. *(Zsolt. 35,18.)*

Tisztán, sőt szinte Istenből szólok az Isten előtt a Krisztusban: **Magyarország népe áldja Izrael Istenét**, **és áldja Isten választott népét**, e**zért Isten is áldást parancsol az országunkra és az itt élő népekre**, **Jézus nevében***. (2Kor. 2,17. 1Móz. 12,3.)*

**Angyalok**, **menjetek**, **és az elhangzott Igét cselekedjétek meg**, **Jézus nevében***. (Zsolt. 103,20.)*